
Sokongan dan nasihat perundangan.
Nota: Ini adalah maklumat umum. Kenyataan ini disediakan untuk pemahaman anda sahaja dan bukan merupakan nasihat undang-undang. 
Untuk nasihat undang-undang yang khusus, sila berunding dengan profesional undang-undang yang bertauliah.
Jika seseorang mengalami campur tangan asing, mendapatkan sokongan dan nasihat perundangan boleh membantu mereka memahami hak serta pilihan yang tersedia.
Hak anda di New Zealand
Ketahui hak-hak anda di New Zealand di sini
Di mana untuk mendapatkan sokongan perundangan
Undang-undang Komuniti
Pusat Undang-undang Komuniti boleh membantu dengan:
· maklumat dan pendidikan perundangan
· Nasihat, bantuan dan perwakilan perundangan – khususnya bagi individu yang tidak mampu membayar perkhidmatan guaman
Terdapat 24 Pusat Undang-undang Komuniti di seluruh New Zealand. Kebanyakan pusat menawarkan perkhidmatan jangkauan atau klinik di komuniti yang lebih kecil. Hubungi pusat setempat terus untuk membuat temujanji.
Layari laman web Undang-undang Komuniti untuk maklumat lanjut
Undang-undang Belia
Undang-undang Belia menyediakan perkhidmatan perundangan percuma untuk semua kanak-kanak dan golongan muda berumur bawah 25 tahun. 
Layari laman web Youth Law untuk maklumat lanjut.
Biro Nasihat Rakyat
Biro Nasihat Rakyat boleh membantu dengan:
· maklumat mengenai hak
· maklumat dan nasihat percuma, sulit serta bebas
· rujukan kepada Pusat Undang-undang Komuniti setempat anda untuk mendapatkan nasihat perundangan
· maklumat mengenai cara mendapatkan perkhidmatan yang anda perlukan
Layari laman web Biro Nasihat Rakyat untuk mendapatkan maklumat, atau hubungi mereka secara percuma di 0800 367 222 untuk bantuan sulit.
Bantuan guaman
Bantuan guaman ialah pembiayaan kerajaan untuk individu yang tidak mampu mendapatkan khidmat peguam. Ia membantu membiayai bantuan perundangan dan menyelesaikan masalah undang-undang yang mungkin dibawa ke mahkamah supaya individu tidak dinafikan keadilan hanya kerana mereka tidak mampu membayar peguam.
Ketahui lebih lanjut tentang bantuan guaman di sini
Persatuan Undang-undang New Zealand
“Persatuan Undang-undang New Zealand (NZLS) ialah badan pengawal selia bagi peguam-peguam di New Zealand. Orang ramai boleh mencari peguam melalui direktori dalam talian mereka. Ia menyenaraikan peguam yang diberi kuasa untuk mengamalkan undang-undang di New Zealand. 
Layari laman web Persatuan Undang-undang New Zealand

